บอกเลยว่า ร้านนี้เปิดมานานค่ะ 
ก่อนใช้แอป wongnai ชอบมาทานจนถึงขนาดทำบัตรสมาชิก แต่ไม่ได้มาทานนานแล้ว วันนี้กลับมาทานอีกครั้ง คุณภาพไม่ดีเหมือนก่อน

มาทานเย็นวันศุกร์ ลูกค้าน้อยค่ะ มีไม่ถึง 5 โต๊ะ ร้านโล่งๆ ที่นั่งเป็นส่วนตัวดี แต่ยุงเยอะมากเลยค่ะ สั่งอาหารรอแต่ละอย่างนานจนเซ็งเลยค่ะ พนักงานก็ไม่โอเค 

สั่งเนื้อ 1 จาน 190฿ มีเนื้อ มา 8 ชิ้น ขนาดชิ้นไม่ใหญ่พอดีคำ เนื้อดีไม่เหนียวค่ะ ( ราคา190฿ ถ้าเหนียวก็เททิ้งเถอะค่ะ )

หมูดำคุโรบุตะสไลด์ 1 จาน 145฿ หมูดำขนาดพอดีคำ 8 ชิ้น เนื้อสไลด์บางดีค่ะ 

สลัดผัก 80฿ อันนี้ แย่สุด แพงแบบน่าผิดหวังมากค่ะ ไม่สมราคาสักนิด ทั้งชามมีแค่ผักสลัดกับมะเขือเทศฝานบางๆไม่กี่ชิ้นโรยงามานิดนึง เสิร์ฟพร้อมน้ำสลัดญี่ปุ่น ปริมาณก็ไม่ได้มาก ตั้งแต่กินสลัดมา ที่นี่แย่สุดค่ะ ไม่มีผักชนิดอื่นเลย แค่ผักสลัด กับ มะเขือเทศ 

สั่งซุปเนื้อ ไปค่ะ จนทานอย่างอื่นจะหมดแล้ว จัดว่ารอนานและสุดท้ายเดินมาบอกว่า ซุปเนื้อหมดค่ะ เอิ่มม.. หมดอารมณ์

ไม่เข็ด สั่งอีก ของหวาน เมกุมิไอซ์ 55฿ 
เลือกทอปปิ้ง เป็นถั่วแดง กับลิ้นจี่ รอนานมาก ยุงก็กัด รอจนสุดท้ายก็มา สภาพไม่น่ากิน รสชาติธรรมดา อาจจะเพราะรอนานจนไม่อยากกินละค่ะ

เช็คบิล ร้องเฮ้อหนักมาก ออกร้านมาแบบหิวๆ หาอย่างอื่นกินต่อค่ะ ลาก่อยเมกุมิ เราคงไม่เจอกันอีก